Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 23 พ.ค.60
23 พ.ค. 2560

Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,562.98 Volume ฿t17,039M
Change +5.25 %Change +0.34%
สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวขึ้นตามแรงซื้อกลุ่มพลังงานหลังราคาน้ำมันดีดตัวขึ้นยืนเหนือ 50 US/Barrel จากการคาดการณ์ว่าการประชุม OPEC จะยืนเวลาปรับลดกำลังการผลิตออกไปอีก 9 เดือน รวมถึงมีแรงซื้อเก็งกำไรในหุ้นขนาดกลาง-เล็กที่งบ Q1/60 เติบโตขึ้น ส่งผลให้ SET ปิดบวก ด้วย Volume ซื้อ/ขายที่หนาแน่นขึ้นเป็น 1.7 หมื่นลบ.
แนวโน้มภาคบ่ายตามค่าสัญญาณทางเทคนิค
ดัชนี SET ผ่านขึ้นพ้นกรอบ channel ขาลง ด้วย volume ที่ลดต่ำ แต่ stochastic ที่เข้าเขต overbought ยังสนับสนุนให้ปรับขึ้นได้สั้น ๆ จึงมีโอกาสที่จะเกิด false break เช่นเดียวกับที่เคยเกิดขึ้นในช่วงก่อนหน้าที่หลุดกรอบล่างของ channel ลงไป จึงคงคำแนะนำให้พอร์ตเล่นสั้นปิดทำกำไร ส่วนพอร์ตเล่นรอบทยอยขายออกเพื่อลดความเสี่ยง
แนวรับ 1,556 จุด / แนวต้าน 1,570 จุด
Stock of the town @Kusjung
CBG ซื้อเก็งกำไร
ราคาปิด 67.25 บาท
แนวรับ 67.00 บาท / แนวต้าน 69 บาท / Cut loss 66 บาท
กราฟกลับตัวขึ้นแบบ Cup and handle โดยล่าสุดราคาดีดตัวตัดเส้น EMA 10 วันขึ้นเป็นสัญญาณซื้อได้สำเร็จ สอดคล้องกับ MACD + RSI พลิกตัวชี้ขึ้นสนับสนุนทิศทางจึงคาดว่าจะปรับตัวขึ้นต่อได้
THANA ซื้อเก็งกำไร
ราคาปิด 2.26 บาท
แนวรับ 2.24 บาท / แนวต้าน 2.40 บาท / Cut loss 2.20 บาท
กราฟอยู่ในช่วงกลับตัว V shape และราคาสามารถยืนเหนือเส้น EMA 10 วันได้ต่อเนื่อง พร้อมทั้งเครื่องมือ MACD + RSI ชี้ขึ้นสนับสนุนสัญญาณเชิงบวกจึงมีโอกาสดีดตัวขึ้นได้
ข่าวสำคัญช่วงเช้า
“ทรัมป์” เล็งลดค่าใช้จ่ายรัฐบาลลง $3.6 ล้านล้านในระยะ 10 ปี หวังฟื้นฟูงบประมาณสู่ภาวะสมดุล
กลุ่มรัฐมนตรีคลังยูโรโซนไม่สามารถตกลงกันได้เกี่ยวกับการให้ความช่วยเหลือด้านการเงินรอบใหม่แก่กรีซ ภายหลังจากการประชุมที่กรุงบรัสเซลส์เสร็จสิ้นลงเมื่อวานนี้
ศูนย์วิจัยกสิกรฯ ชี้ส่งออกปี 60 มีโอกาสขยายตัวสูงกว่าคาดที่ 2% หลังเม.ย.โต 8.5% จับตาทิศทางช่วง 1-2 เดือนจากนี้
องค์การทหารผ่านศึก คัด 21 บ.ร่วมชิงโซลาร์ฟาร์มราชการฯ BCPG-RATCH-GUNKUL-SUPER เข้าวิน
SAWAD ตั้งเป้าสัดส่วนรายได้ตปท.เพิ่มเป็น 15-20% ภายใน 3-5 ปี จากปัจจุบัน 1% โดยมีแผนตั้งสาขาในลาว 2-3 สาขา เวียดนามเพิ่มเป็น 10 สาขาจาก 4 สาขา และขยายเพิ่ม 4 สาขาในเมียนมาเป็น 8 สาขา
VTE เผยบอร์ดไฟเขียวเพิ่มทุนขายผถห.เดิม 10:3 หุ้นละ 2.19 บาท รองรับแผนขยายธุรกิจพลังงาน
 